stanford-oval/wikipedia huggingface dataset:
Wille Riekkinen

| Wille Riekkinen |
| --- | --- |
 Wille Riekkinen lokakuussa 2009.
Kuopion piispa
 1996–2012 
Edeltäjä:  Matti Sihvonen
Seuraaja:  Jari Jolkkonen
Henkilötiedot
Koko nimi:  Vilho Heimo Juhani Riekkinen
Syntynyt: 21. heinäkuuta 1946 (ikä 78) Varpaisjärvi
Kansalaisuus:  suomalainen
Ammatti:  piispa, dosentti
Vanhemmat:  Heimo Riekkinen Martta Föhr
Puoliso:  Anne Alice Silfvast (vih. 1966–86) Sirkka Seija Kaarina Vähäkangas (vih. 1992)
Muut tiedot
Koulutus:  pappisvihkimys (1972) teologian tohtori (1980)
Tutkinnot:  Helsingin yliopisto
Uskonto:  kristinusko
Tunnustuskunta:  luterilaisuus
Vilho (Wille) Heimo Juhani Riekkinen (s. 21. heinäkuuta 1946 Varpaisjärvi) on suomalainen teologi ja Suomen evankelis-luterilaisen kirkon pappi, joka toimi vuosina 1996–2012 Kuopion hiippakunnan piispana.
Ura

Riekkinen kirjoitti ylioppilaaksi vuonna 1966 ja valmistui teologian kandidaatiksi vuonna 1971. Papiksi Riekkinen vihittiin vuonna 1972 Kuopiossa. Vuonna 1978 Riekkinen suoritti teologian lisensiaatin tutkinnon ja ylemmän pastoraalitutkinnon. Teologian tohtoriksi Riekkinen väitteli vuonna 1980. Riekkisen eksegetiikan saksankielinen väitöskirja käsitteli Roomalaiskirjettä.
Ennen valintaansa piispaksi Riekkinen toimi seurakuntapastorina Puolangalla, Tuusniemellä ja Kuopiossa. Lisäksi Riekkinen on toiminut HNMKY:n pappina ja useissa kansainvälissä NMKY:n luottamustehtävissä sekä kansallisella että kansainvälisellä tasolla. Akateemisessa maailmassa Riekkinen on toiminut useaan otteeseen apulaisprofessorina Helsingin yliopistossa alanaan Raamatun alkukielet ja eksegetiikka. Lisäksi Riekkinen on saanut dosentin arvon sekä Helsingin että Itä-Suomen yliopistossa. Riekkinen on toiminut myös osa-aikaisena Tallinnan teologisen instituutin professorina..
Seurakuntapastorin tehtävien lisäksi Riekkinen on toiminut Kirkon koulutuskeskuksen raamattukouluttajana ja Kirkkojen maailmanneuvoston raamattuteologina.
Kannanottoja

Syksyllä 2008 Riekkinen ei allekirjoittanut luterilaisen kirkon piispojen yhteistä puheenvuoroa Rakkauden lahja -kirjasta. Kirjasessa piispat ottavat kantaa perheeseen, avioliittoon ja seksuaalisuuteen. Riekkinen ei pitänyt julkaisuajankohtaa sopivana, sillä kirkko oli valmistelemassa kannanottoa rekisteröidystä parisuhteesta. Vuonna 2025 antamassa haastattelussa hän totesi, että hän heräsi kannattamaan seksuaali- ja sukupuolivähemmistöjen täyttä yhdenvertaisuutta 2000-luvun alussa. Hän on toivonut, että kirkko luopuisi oikeudesta vihkiä avioliittoon.
Naispappeuden vastustajia Riekkinen on kehottanut perustamaan oman kirkon, elleivät voi hyväksyä luterilaisen kirkon ratkaisua asiassa. Luther-säätiön toimintaa sen esimerkiksi kastaessa lapsia Riekkinen pitää vain pienen joukon häirintänä. Riekkinen totesi tammikuussa 2007 Kotimaa-lehdessä, että Ruotsissa vihittyjen Luther-säätiön pappien toimittamat kasteet ovat poliisiasia, koska säätiön papit ovat saattaneet syyllistyä virkavallan anastukseen tai petokseen. Elokuussa 2011 Riekkinen oli Ylen haastattelussa valmis antamaan kirkon tiloja muslimien käyttöön, muttei Luther-säätiön.
Lapinlahden silloisen vt. kirkkoherran, rovasti Markku Suokonaukion saarnattua tammikuussa 2007 kirves kädessään Lalliksi pukeutuneena Riekkinen antoi tälle tukensa. Riekkisen mukaan saarnan sanomaa voi vahvistaa eri tavoin, kunhan pysytään hyvän maun rajoissa.
Suomen evankelis-luterilaisen kirkon piispainkokouksen avajaispuheessaan 9. syyskuuta 2008 Kuopiossa Riekkinen arvosteli Suomen joukkotiedotusvälineitä yksipuolisesta tiedotuksesta uraanikaivoshankkeista. Hänen mukaansa lehdistöltä puuttuu lähdekritiikki ja haittojen analysointi. Riekkisen mukaan uraanikaivosten aiheuttamista vaaroista ihmisille, pohjavesille ja luonnolle on tiedotettu yksipuolisesti kaivosyhtiöiden etujen mukaisesti. Riekkisen kannanotoista Ismo Heinisuo teki kantelun Kuopion tuomiokapituliin.
Vuonna 2009 antamassaan haastattelussa Riekkinen piti evoluutioteoriaa parhaana tieteellisenä hypoteesinä elämän synnylle. Evoluutioteoriaa tai ”ihmisen polveutumista apinasta” ei hänen mukaansa ole kuitenkaan kyetty kiistattomasti todistamaan. Vaikka evoluutioteoria olisikin oikeassa, asia ei Riekkisen mukaan hävitä uskoa Jumalaan; usko ei ole kiinni kulloinkin vallitsevasta maailmanselityksestä. Ateistien ja kreationistien kiistelyä Riekkinen pitää turhana. Vuonna 2025 antamassa haastattelussa Riekkinen toivoi kirkon uudistuvan opillisesti ja hylkäävän esimerkiksi opit ruumiin ylösnousemuksesta ja persoonallisesta pahasta. Riekkisen mukaan kristittyjen tulisi siirtyä näkemään maailma tieteellisen maailmakuvan kautta. Raamattua tulisi Riekkisen mukaan tulkita metaforisesti. Hänen mukaansa kristinuskon on joko muututtava tai kuoltava. Hän on myös laatinut uuden uskontunnustuksen, jossa hän on sanoittanut uskontulkintaansa.
Yksityiselämä

Riekkinen on naimisissa pastori Seija Riekkisen kanssa. Riekkisen nelilapsinen uusperhe valittiin vuonna 2009 vuoden uusperheeksi. Riekkisen tytär Outi Hännninen ja poika Wille-Hermanni Riekkinen ovat pappeja. Riekkinen on kertonut kokevansa herännäisyyden hengellisenä kotinaan.
Riekkisen mukaan silloinen Kristillinen liitto (nykyinen kristillisdemokraatit) pyysi häntä presidenttiehdokkaaksi vuoden 2000 presidentivaaleihin, mistä hän kuitenkin kieltäytyi. Hänen mukaansa häntä on kutsuttu myös muihin poliittisiin tehtäviin.
Nimitykset ja luottamustoimet

Wille Riekkinen valittiin vuoden kuopiolaiseksi vuonna 1999.
Riekkinen oli vuoden 2009 homofobian vastaisen työn hyvän tahdon lähettiläs.
Riekkinen on toiminut Olvi-säätiön hallituksen jäsenä.
Riekkinen on toiminut Suomen Lähi-idän instituutin säätiön jäsenenä.
Riekkinen on toiminut Itä-Suomen yliopiston hallituksen jäsenä.
Teoksia

Römer 13: Aufzeichnung und Weiterführung der exegetischen Diskussion, von Vilho Riekkinen. 1980. (väitöskirja)
Johdatus eksegetiikkaan: metodioppi, V. Riekkinen, T. Veijola. Suomen eksegeettinen seura, 1983
Glaube und Gerechtigkeit: in memoriam Rafael Gyllenberg [18.6.1893-29.7.1982), hrsg. von Jarmo Kiilunen, Vilho Riekkinen und Heikki Räisänen. Suomen eksegeettinen seura, 1983
Raamattu tänään: näkökulmia Raamatun lukemiseen, Heikki K. Järvinen, Kari Latvus, Wille Riekkinen; [valokuvat: Pekka Lempiäinen]. Kirjapaja, 1988
"Konkurssikypsä elämä" [Äänite]: raamattutunti, Karas-sana, [1994]
Pieni kirja Jeesuksesta, Kirjapaja, 1995 ISBN 978-951-607-648-8
Raamatun monet kasvot, [julkaisija:] Kristillinen opintokeskus. 1996
Pieni kirja toivosta, Kirjapaja, 1996
Paimenpuheita: paimenkirja, Kirjapaja, 1997
Ilmestyskirja, Lennart Koskinen, Torsti Lehtinen, Wille Riekkinen. Kirjapaja, 1999
Perheen rukouskirja, toimittaneet Seija ja Wille Riekkinen; [kuvat: Seija Riekkinen]. Kirjapaja, 2000
Paavalin jalanjäljissä, Wille Riekkinen, Kari Kuula. Kirjapaja, 2002
Sinetiksi sydämeesi: Raamatun suuret rakkauskertomukset, teksti: Riikka Juvonen, Wille Riekkinen; kuvat: Riikka Juvonen. Tammi, 2002
Johdatus Raamattuun, Kari Kuula, Martti Nissinen, Wille Riekkinen. Kirjapaja, 2003
Eläköön lapsi! [Äänite]: satuja miesten lukemana Pelastakaa lapset: Otava, 2005
Ilveilijän hartauskirja, WSOY, 2006
Piispan piplia: willejä valintoja Raamatusta, Kirjapaja, 2008
Uskonnon matkakirja. Raamattu – nyt, Arto Antturi, Marja Korpimäki, Outi Lehtipuu, Wille Riekkinen. 1. uud. p. Kirjapaja, 2008
Metsä kirkkoni olla saa. Kirjapaja, 2009
Kylliäinen, Antti & Riekkinen, Wille: Uskon kintereillä.  Helsinki:  Art House, 2013.  ISBN 978-951-884-505-1
Riekkinen, Wille: Valo ja pimeys.  Helsinki:  Teos, 2025.
Aiheesta muualla

Kuopion hiippakunta – Wille Riekkinen 1996–2012 (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Matti Sihvonen | Kuopion piispa 1996–2012 | Seuraaja: Jari Jolkkonen |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Israel  Suomi (KANTO)  Yhdysvallat  Alankomaat  Vatikaani 
Tieteilijät:  CiNii 
Henkilöt:  Elonet  Kansallisbiografia  Uppslagsverket Finland  Biografiasampo
Carlos Alomar

| Carlos Alomar |
| --- | --- |

Henkilötiedot
Syntynyt: 7. toukokuuta 1951 (ikä 73) Ponce, Puerto Rico
Muusikko
Taiteilijanimi:  Guitarlos
Tyylilajit:  rhythm and blues soul rock taiderock
Soittimet:  kitara
Levy-yhtiöt:  RCA Records 
Aiheesta muualla
carlosalomar.com
  [ Muokkaa Wikidatassa ] [ ohje ]  
Carlos Alomar (s. 7. toukokuuta 1951 Ponce, Puerto Rico) on puertoricolaissyntyinen yhdysvaltalainen kitaristi, joka tunnetaan parhaiten brittimuusikko David Bowien taustayhtyeen pitkäaikaisena rytmikitaristina. Hän on soittanut yhteensä 11:llä Bowien studioalbumilla, joista ensimmäinen oli vuoden 1975 Young Americans. Lisäksi hän on soittanut muun muassa Iggy Popin, Paul McCartneyn ja Mick Jaggerin albumeilla. Alomar on julkaissut myös yhden sooloalbumin, Dream Generatorin, vuonna 1988.
Diskografia > Sooloalbumit

Dream Generator (1988)
Diskografia > David Bowie

Young Americans (1975)
Station to Station (1976)
Low (1977)
”Heroes” (1977)
Stage (1978)
Lodger (1979)
Scary Monsters (and Super Creeps) (1980)
Tonight (1984)
Never Let Me Down (1987)
Outside (1995)
Heathen (2002)
Reality (2003)
Diskografia > Iggy Pop

The Idiot (1977)
Lust for Life (1977)
Diskografia > Paul McCartney

Press to Play (1986)
Diskografia > Mick Jagger

She's the Boss (1985)
Diskografia > Soda Stereo

Doble Vida (1988)
Diskografia > Fun

PAX (1996)
CHAOS (1997)
Diskografia > Angiescreams

The Revelation of Arthur Lynn (2009)
David Bowien diskografia

| 0 | 1 | 2 |
| --- | --- | --- |
 David Bowie vuonna 2002.
Julkaisut
| ↙Studioalbumit | 27 |  |
| ↙Livealbumit | 9 |  |
| ↙Kokoelmat | 46 |  |
| ↙EP:t | 5 |  |
| ↙Singlet | 111 |  |
| ↙Videot | 13 |  |
| ↙Musiikkivideot | 51 |  |
| ↙Soundtrackit | 3 |  |
David Bowie (1947–2016) oli englantilainen rockmuusikko, joka julkaisi yli 50 vuotta kestäneen uransa aikana 27 studioalbumia, 9 livealbumia, 46 kokoelmalevyä, 5 EP-levyä ja 111 singleä.
Albumit > Studioalbumit

| Vuosi | Albumin tiedot | Listasijoitukset> UK  | Listasijoitukset> FIN  | Listasijoitukset> US  |
| --- | --- | --- | --- | --- |

| 1967 | David Bowie Julkaistu: 1. kesäkuuta 1967  Levy-yhtiö: Deram  Formaatti: LP | — | — | — |
| 1969 | David Bowie Julkaistu: 4. marraskuuta 1969  Levy-yhtiö: Philips, Mercury  Formaatti: LP | 17 | 27 | 16 |
| 1970 | The Man Who Sold the World Julkaistu: 4. marraskuuta 1970  Levy-yhtiö: Mercury  Formaatti: LP | 24 | — | 105 |
| 1971 | Hunky Dory Julkaistu: 17. joulukuuta 1971  Levy-yhtiö: RCA  Formaatti: LP | 3 | 15 | 57 |
| 1972 | The Rise and Fall of Ziggy Stardust and the Spiders from Mars Julkaistu: 6. kesäkuuta 1972  Levy-yhtiö: RCA  Formaatti: LP | 5 | 6 | 21 |
| 1973 | Aladdin Sane Julkaistu: 13. huhtikuuta 1973  Levy-yhtiö: RCA  Formaatti: LP | 1 | 2 | 17 |
| 1973 | Pin Ups Julkaistu: 19. lokakuuta 1973  Levy-yhtiö: RCA  Formaatti: LP | 1 | 4 | 23 |
| 1974 | Diamond Dogs Julkaistu: 24. toukokuuta 1974  Levy-yhtiö: RCA  Formaatti: LP | 1 | 5 | 5 |
| 1975 | Young Americans Julkaistu: 7. maaliskuuta 1975  Levy-yhtiö: RCA  Formaatti: LP | 2 | 8 | 9 |
| 1976 | Station to Station Julkaistu: 23. tammikuuta 1976  Levy-yhtiö: RCA  Formaatti: LP | 5 | 24 | 3 |
| 1977 | Low Julkaistu: 14. tammikuuta 1977  Levy-yhtiö: RCA  Formaatti: LP | 2 | 30 | 11 |
| 1977 | ”Heroes” Julkaistu: 14. lokakuuta 1977  Levy-yhtiö: RCA  Formaatti: LP | 3 | 30 | 35 |
| 1979 | Lodger Julkaistu: 18. toukokuuta 1979  Levy-yhtiö: RCA  Formaatti: LP | 4 | — | 20 |
| 1980 | Scary Monsters (and Super Creeps) Julkaistu: 12. syyskuuta 1980  Levy-yhtiö: RCA  Formaatti: LP | 1 | 23 | 12 |
| 1983 | Let’s Dance Julkaistu: 14. huhtikuuta 1983  Levy-yhtiö: EMI  Formaatti: LP | 1 | 1 | 1 |
| 1984 | Tonight Julkaistu: 1. syyskuuta 1984  Levy-yhtiö: EMI  Formaatti: LP | 1 | 9 | 11 |
| 1987 | Never Let Me Down Julkaistu: 27. huhtikuuta 1987  Levy-yhtiö: EMI  Formaatti: LP, CD | 6 | 4 | 27 |
| 1993 | Black Tie White Noise Julkaistu: 5. huhtikuuta 1993  Levy-yhtiö: Arista, BMG  Formaatti: CD, LP | 1 | 6 | 39 |
| 1995 | Outside Julkaistu: 26. syyskuuta 1995  Levy-yhtiö: RCA  Formaatti: CD, LP | 8 | 26 | 21 |
| 1997 | Earthling Julkaistu: 3. helmikuuta 1997  Levy-yhtiö: RCA  Formaatti: CD, LP | 6 | 12 | 39 |
| 1999 | ’Hours...’ Julkaistu: 4. lokakuuta 1999  Levy-yhtiö: Virgin  Formaatti: CD, 2×CD, LP, digitaalinen lataus | 5 | 39 | 47 |
| 2002 | Heathen Julkaistu: 11. kesäkuuta 2002  Levy-yhtiö: ISO/Columbia  Formaatti: CD, 2×CD, LP, digitaalinen lataus | 5 | 11 | 14 |
| 2003 | Reality Julkaistu: 16. syyskuuta 2003  Levy-yhtiö: ISO/Columbia  Formaatti: CD, 2×CD, LP, digitaalinen lataus | 3 | 8 | 29 |
| 2013 | The Next Day Julkaistu: 8. maaliskuuta 2013  Levy-yhtiö: ISO/Columbia  Formaatti: CD, LP, digitaalinen lataus | 1 | 1 | 2 |
| 2016 | Blackstar Julkaistu: 8. tammikuuta 2016  Levy-yhtiö: ISO/Columbia  Formaatti: CD, LP, digitaalinen lataus | 1 | 1 | 1 |
Albumit > Studioalbumit > Tin Machinen kanssa

| Vuosi | Albumin tiedot | Listasijoitukset> UK  | Listasijoitukset> FIN  | Listasijoitukset> US  |
| --- | --- | --- | --- | --- |

| 1989 | Tin Machine (osana Tin Machine -yhtyettä) Julkaistu: 22. toukokuuta 1989  Levy-yhtiö: EMI  Formaatti: CD, LP | 3 | 36 | 28 |
| 1991 | Tin Machine II (osana Tin Machine -yhtyettä) Julkaistu: 2. syyskuuta 1991  Levy-yhtiö: London  Formaatti: CD, LP | 23 | – | 126 |
Albumit > Livealbumit

David Live (1974)
Stage (1978)
Ziggy Stardust – The Motion Picture (1983)
Tin Machine Live: Oy Vey, Baby (1992)
Liveandwell.com (1999)
Glass Spider (2007)
Live Santa Monica ’72 (2008)
Live Nasau Coliseum '76 (2017)
Cracked Actor (Live Los Angeles '74) (2017)
Live in Berlin (1978) (2018)
Welcome to the Blackout (Live London '78) (2018)
Serious Moonlight (Live '83) (2018)
Glastonbury 2000 (2018)
Ouvre le Chien (Live Dallas 95) (2020)
Something in the Air (Live Paris 99) (2020)
I'm Only Dancing (The Soul Tour 74) (2020)
No Trendy Réchauffé (Live Birmingham 95) (2020)
Albumit > Kokoelmia

ChangesOneBowie (1976)
The Best of Bowie (1980)
ChangesTwoBowie (1981)
Changesbowie (1990)
The Best of David Bowie 1969/1974 (1997)
The Best of David Bowie 1974/1979 (1998)
Best of Bowie (2002)
The Platinum Collection (2005)
The Best of David Bowie 1980/1987 (2007)
iSelectBowie (2008)
Albumit > Soundtrackejä

Christiane F. (1981)
Love You till Tuesday (1984)
Labyrinth (1986) (Trevor Jonesin kanssa)
The Buddha of Suburbia (1993)
Albumit > Singlejä

| --- | --- |
 ”Space Oddity” 1969 #5  ”Starman” 1972 #10  ”John I’m Only Dancing” 1972 #12  ”The Jean Genie” 1972 #2  ”Drive-In Saturday” 1973 #3  ”Life on Mars?” 1973 #3  ”The Laughing Gnome” 1973 #6  ”Sorrow” 1973 #3  ”Rebel Rebel” 1974 #5  ”Rock ’n’ Roll Suicide” 1974 #22  ”Diamond Dogs” 1974 #21  ”Knock on Wood” 1974 #10  ”Young Americans” 1975 #18  ”Fame” 1975 #17  ”Golden Years” 1975 #8  ”TVC 15” 1976 #33  ”Sound and Vision” 1977 #3  ”’Heroes’” 1977 #24  ”Beauty and the Beast” 1978 #39  ”Breaking Glass” 1978 #54  ”Boys Keep Swinging” 1979 #7  ”D.J.” 1979 #29  ”Alabama Song” 1980 #23  ”Ashes to Ashes” 1980 #1  ”Fashion” 1980 #5  ”Scary Monsters (and Super Creeps)” 1981 #20  ”Up the Hill Backwards” 1981 #32  ”Under Pressure” (yhdessä Queenin kanssa) 1981 #1  ”Wild is the Wind” 1981 #24  ”Baal’s Hymn” 1981 #29  ”Cat People (Putting Out Fire)” 1982 #26  ”Peace on Earth/Little Drummer Boy” 1982 (Bing Crosbyn kanssa) #3  ”Let’s Dance” 1983 #1  ”China Girl” 1983 #2  ”Modern Love” 1983 #2  ”White Light, White Heat” 1983 #46  ”Blue Jean” 1984 #6  ”Tonight” 1984 #53  ”This Is Not America 1985 #14  ”Loving the Alien” 1985 #19  ”Dancing in the Street” (Mick Jaggerin kanssa) 1985 #1  ”Absolute Beginners” 1985 #2  ”Underground” 1986 #21  ”When the Wind Blows” 1986 #44 :  ”Day-in Day-out” 1986 #17  ”Time Will Crawl” 1987 #33  ”Never Let Me Down” 1987 #34  ”Under the God” (Tin Machinen kanssa) 1989 #51  ”Tin Machine/Maggie’s Farm” (Tin Machinen kanssa) 1989 #48  ”Fame 90” 1990 #28  ”You Belong in Rock’n’Roll” (Tin Machinen kanssa) 1991 #33  ”Baby Universal” (Tin Machinen kanssa) 1991 #48  ”Real Cool World” 1992 #53  ”Jump They Say” 1993 #9  ”Black Tie White Noise” 1993 #36  ”Miracle Goodnight” 1993 #40  ”Buddha of Suburbia” (Lenny Kravitzin kanssa) 1993 #35  ”The Heart's Filthy Lesson” 1995 #35  ”Strangers When We Meet/The Man Who Sold the World” 1995 #39  ”Hallo Spaceboy” 1996 #12  ”Little Wonder” 1997 #14  ”Dead Man Walking” 1997 #32  ”Seven Years in Tibet” 1997 #61  ”I Can’t Read” 1998 #73  ”Thursday’s Child” 1999 #16  ”Survive” 2000 #28  ”Seven” 2000 #32  ”Loving the Alien” (Scumfrogin kanssa) 2002 #41  ”Everyone Says Hi” 2002 #20  ”Just One Day (Heroes)” 2003 #73  ”Rebel Never Gets Old” 2004 #47  ”Arnold Layne” (David Gilmourin kanssa) (2006)  ”Where Are We Now?” (2013)  ”The Stars (Are Out Tonight)” (2013)  ”The Next Day” (2013)  ”Valentine's Day” (2013)  ”Love is Lost” (Hello Steve Reich mix) (2013)  ”Sound and Vision 2013” (2013)  ”Tis a Pity She Was a Whore” (2014)  ”Sue (Or in a Season of Crime)” (2014)  ”Kingdom Come” (2015)  ”Blackstar” (2015)  ”Lazarus” (2015)  ”I Can't Give Everything Away” (2016)  ”Life on Mars? (2016 Mix)” (2016)  ”No Plan” (2017)  ”Let's Dance (Demo)” (2018)  ”Under Pressure” (Queen & David Bowie) (2018)
Aiheesta muualla

Virallinen sivusto (englanniksi)
David Bowie Allmusic.comissa (englanniksi)
| n k David Bowie |
| --- | --- |
Diskografia
Studioalbumit:  David Bowie  David Bowie  The Man Who Sold the World  Hunky Dory  The Rise and Fall of Ziggy Stardust and the Spiders from Mars  Aladdin Sane  Pin Ups  Diamond Dogs  Young Americans  Station to Station  Low  "Heroes"  Lodger  Scary Monsters (and Super Creeps)  Let's Dance  Tonight  Never Let Me Down  Black Tie White Noise  Outside  Earthling  Hours  Heathen  Reality  The Next Day  Blackstar 
Livealbumit:  David Live  Stage  Ziggy Stardust: The Motion Picture  Santa Monica '72  LiveAndWell.com  Live Santa Monica '72  Glass Spider Live  VH1 Storytellers  A Reality Tour 
Soundtrackit:  Christiane F.  Love You till Tuesday  Labyrinth  The Buddha of Suburbia 
Kokoelmat:  ChangesOneBowie  The Best of Bowie  ChangesTwoBowie  The Best of David Bowie 1969/1974  The Best of David Bowie 1974/1979  The Platinum Collection  The Best of David Bowie 1980/1987  iSelectBowie
Väinö Lankinen

Väinö Vilho Lankinen (käytti Saksassa nimeä  Langen), (24. heinäkuuta 1893 Ilomantsi – 25. kesäkuuta 1926) oli suomalainen jääkärimajuri. Hänen vanhempansa olivat kansakoulunopettaja Juho Lankinen ja Maria Kohonen. Hänet vihittiin avioliittoon vuonna 1922 Anna Vatasen kanssa.
Jääkärimajuri Väinö Lankinen
Opinnot

Hän kirjoitti ylioppilaaksi Joensuun suomalaisesta lyseosta vuonna 1912 ja liittyi Karjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1912 - 1914.
Jääkäriaika

Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 55 muun miehen kanssa 25. helmikuuta 1915. Hänet sijoitettiin joukon 2. komppaniaan ja 21. joulukuuta 1915 alkaen hänet sijoitettiin Kuninkaallisen, Preussin Jääkäripataljoona 27:n 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin pataljoonan täydennysjoukkoon 4. joulukuuta 1916 ja komennettiin erikoistehtäviin Suomeen.
Suomen sisällissota

Suomessa hän toimi kansakoulunopettajana Tuupovaaralla, mistä hän siirtyi sisällissodan alkaessa Joensuuhun ja muodosti siellä  ”Lankisen lentävät”-nimisen tilapäisen osaston, joka 23. maaliskuuta 1918 palautti järjestyksen Lieksaan. Lieksasta palattuaan hän muodosti Lankisen komppanian (Savon rintamalla myöh. Karjalan komppania), joka lähetettiin avuksi Savoon ja otti osaa Mäntyharjun ja Varkauden valtauksiin. Hän lähti Savosta palattuaan pohjoiskarjalaisen komppanian päällikkönä Karjalan rintamalle, jossa osallistui Mälkölän ja Valkjärven taisteluihin. Hän haavoittui 10. maaliskuuta 1918 Valkjärvellä ja joutui hoidettavaksi Kiviniemen sairaalaan. Sairaalasta ja toipumislomaltaan hän palasi 6. huhtikuuta 1918 ja sijoitettiin päälliköksi 4. Jääkärirykmentin 8. jääkäripataljoonan l. komppaniaan ja otti osaa kaakkoisrajalla käytyihin taisteluihin.
Sisällissodan jälkeinen aika

Sisällissodan jälkeen hän toimi 2. komppanian päällikkönä 4. Jääkärirykmentistä muodostetussa Jääkäripataljoona n:o 4:ssä, jonka nimi muuttui ensin Jääkäripataljoona n:o 2:ksi ja sitten Pohjolan jääkäripataljoonaksi. Hänet siirrettiin Sortavalan rajavartioryhmään 2. lokakuuta 1918,  jossa hän toimi 2. pataljoonan komentajana, josta hänet komennettiin 2. huhtikuuta 1919 Keski-Suomen rykmenttiin aluksi 4. komppanian päälliköksi ja 20. heinäkuuta 1920 alkaen 2. pataljoonan komentajaksi ja 9. kesäkuuta 1923 alkaen rykmentin talouspäälliköksi sekä 17. syyskuuta 1924 alkaen Savon jääkärirykmenttiin 1. pataljoonan komentajaksi.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Hilfsgruppenführer 8. joulukuuta 1915  Gruppenführer 19. maaliskuuta 1916  Yliluutnantti (Kapteeni) 11. helmikuuta 1918  Majuri 16. toukokuuta 1920 |    |  Vapaudenristi 4. lk. miekkojen kera  Suomen Valkoisen Ruusun 1. lk. ritarimerkki  Vapaussodan muistomitali soljen kera  Jääkärimerkki |
Harold Laski

Harold Laski vuonna 1936.
Harold Joseph Laski (30. kesäkuuta 1893 Manchester – 24. maaliskuuta 1950 Lontoo) oli englantilainen politiikan tutkija, taloustieteilijä, tietokirjailija ja luennoitsija, joka  1945–1946 toimi työväenpuolueen puheenjohtajana.
Teoksia

Studies in the Problem of Sovereignty, 1917
Authority in the Modern State, 1919, ISBN 1-58477-275-1
Political Thought in England from Locke to Bentham, 1920
Karl Marx, 1921
Communism, 1927
Liberty in the Modern State, 1930
Democracy in Crisis, 1933
The American Presidency, 1940
Reflections On the Revolution of our Time , 1943
Faith, Reason, and Civilisation, 1944
The American Democracy, 1948,
The Rise of European Liberalism
Lappeenrannan konepaja

Lappeenrannan konepaja oli vuosina 1886–1977 Lappeenrannassa toiminut konepaja, jonka toimintaa jatkoi vuonna 1977 perustettu Larox Oy.
Konepajan historia alkoi vuodesta 1886, kun insinööri Wilhelm Grönlund perusti Lappeenrannan Paldon kaupunginosaan konepajan. Tämän konepajan omistajaksi vaihtui sitten 1901 insinööri Ferdinand Hisinger, 1902 merikapteeni George E. Forssell ja 1907 insinööri Carl Uno Forssell. Lokakuussa 1918 konepajan omistajiksi tulivat Kusti Lappalainen ja Janne Pitkänen, jotka olivat jo aiemmin perustaneet laivankorjaustelakan Taipalsaarelle. Yritys toimi nyt nimellä Lappeenrannan Konepaja Lappalainen & Pitkänen ja vuonna 1937 se muutettiin osakeyhtiöksi nimellä Lappeenrannan Konepaja Oy. Yhtiön toimitusjohtajaksi tuli 1969 diplomi-insinööri Eino Erkko, joka osti sitten yhtiön osakkeita alkuperäisiltä omistajasuvuilta.  Nuutti Vartiaisen (1925–2017) ostettua konepajan yhtiön nimeksi muuttui 1977 Larox Oy ja siitä tuli johtava suodatinlaitteistojen valmistaja, jolla oli toimintaa 40 maassa. Outotec Oy osti yhtiön liiketoiminnan syksyllä 2009, minkä myötä Laroxin nimi vaihtui Outotec (Filters) Oy:ksi. Venttiilejä ja pumppuja valmistanut Laroxin tytäryhtiö Larox Flowsys jatkoi toimintaansa itsenäisenä yhtiönä ja sen nimeksi muuttui 2011 Flowrox Oy.
Lappeenrannan konepaja keskittyi aluksi laivojen korjaamiseen, sittemmin aloitettiin valimotoiminta ja laivaliikenteen vähennyttyä aloitettiin tärkkelysteollisuuden käyttämien erotus- ja suodatuslaitteistojen valmistus. Sotien jälkeen konepaja keskittyi sotakorvaustuotteiden valmistukseen lähes 10 vuoden ajaksi. 1960-luvulla konepajan talousvaikeudet saivat aikaan sen, että valmistustoimnta keskitettiin suodatinteollisuuden laitteisiin.
Nykyisin Lappeenrannan konepajan tiloissa toimii Outotecin Lappeenrannan toimipiste.